CELEX: 62011CA0273
Language: bg
Date: 2012-09-06 00:00:00
Title: Дело C-273/11: Решение на Съда (втори състав) от 6 септември 2012 г. (преюдициално запитване от Baranya Megyei Bíróság — Унгария) — Mecsek-Gabona Kft/Nemzeti Adó- és Vámhivatal Dél-dunántúli Regionális Adó Főigazgatósága (ДДС — Директива 2006/112/ЕО — Член 138, параграф 1 — Условия за освобождаване на вътреобщностна сделка, която се характеризира със съществуващото за приобретателя задължение да осигури превоза на стоката, с която той разполага като собственик от момента на натоварването — Съществуващо за продавача задължение да докаже, че стоката физически е напуснала територията на държавата членка на доставката — Заличаване с обратно действие на идентификационния номер по ДДС на приобретателя)

17.11.2012   
            
            
               BG
            
            
               Официален вестник на Европейския съюз
            
            
               C 355/6
            
         Решение на Съда (втори състав) от 6 септември 2012 г. (преюдициално запитване от Baranya Megyei Bíróság — Унгария) — Mecsek-Gabona Kft/Nemzeti Adó- és Vámhivatal Dél-dunántúli Regionális Adó Főigazgatósága
   (Дело C-273/11) (1)
   
   (ДДС - Директива 2006/112/ЕО - Член 138, параграф 1 - Условия за освобождаване на вътреобщностна сделка, която се характеризира със съществуващото за приобретателя задължение да осигури превоза на стоката, с която той разполага като собственик от момента на натоварването - Съществуващо за продавача задължение да докаже, че стоката физически е напуснала територията на държавата членка на доставката - Заличаване с обратно действие на идентификационния номер по ДДС на приобретателя)
   2012/C 355/09
   Език на производството: унгарски
   
      Запитваща юрисдикция
   
   Baranya Megyei Bíróság
   
      Страни в главното производство
   
   
      Жалбоподател: Mecsek-Gabona Kft
   
      Ответник: Nemzeti Adó- és Vámhivatal Dél-dunántúli Regionális Adó Főigazgatósága
   
      Предмет
   
   Преюдициално запитване — Baranya Megyei Bíróság — Тълкуване на член 138, параграф 1 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7 и поправка в OB L 74, 2011 г., стр. 3) — Условия за освобождаване на вътреобщностна сделка, която се характеризира със задължение за приобретателя да осигури превоза на стоката, с която той може да разполага като собственик от момента на натоварването — Задължение на данъчнозадълженото лице да докаже, че стоката е превозена в друга държава членка и че вследствие на този превоз тя физически е напуснала територията на държавата членка на доставката
   
      Диспозитив
   
   
               1.
            
            
               Член 138, параграф 1 от Директива 2006/112/ЕО на Съвета от 28 ноември 2006 година относно общата система на данъка върху добавената стойност, изменена с Директива 2010/88/ЕС на Съвета от 7 декември 2010 г., трябва да се тълкува в смисъл, че допуска при обстоятелства като разглежданите в главното производство на продавача да се откаже ползването от правото на освобождаване на вътреобщностна доставка, при условие че бъде установено, с оглед на обективни фактори, че той не е изпълнил полагащите му се задължения в областта на доказването или че е знаел или е трябвало да знае, че осъществената от него операция е била част от извършена от приобретателя измама, и че не е взел всички зависещи от него разумни мерки за избягване на собственото си участие в тази измама.
            
         
               2.
            
            
               Освобождаването на вътреобщностна доставка по смисъла на член 138, параграф 1 от Директива 2006/112, изменена с Директива 2010/88, не може да бъде отказано на продавача с единствения довод, че данъчната администрация на друга държава членка е пристъпила към заличаване на идентификационния номер по ДДС на приобретателя, което, макар и да е станало след доставката на стоката, проявява действието си ретроактивно, от дата, предхождаща тази доставка.
            
         
      (1)  ОВ C 269, 10.9.2011 г.